1927 йылдың декабрендә ВКП(б)-ның XV съезында Рютин үҙенең сығышының күпселек өлөшөн оппозицияға бағышлай; оппозицияны партия ҡылыҡһырламаларына ярашлы «социал-демократик уклон» тип күрһәтә. Рютин былай ти: «Әлеге беҙҙең ҡараштар системаһы Ленин партияһының эсендә социаль-демократик уклондың сәскә атыуын булдырыуға юл ҡуя алмай… Әгәр беҙ ошо документты ҡабул итһәк, әгәр беҙ оппозиция менән килешһәк, хата булыр, партияны беренсе разрядта ерләүе булыр ине… Был партия өсөн тарҡалыуҙың башы, троцкистар линияһының еңеүе, партия эсендә фракцияларға…партия менән көрәш алып барыуға, партияла фекер айырымлығын урамға сығарыу хоҡуҡтарын законлаштырыу булыр ине. Партия быға бармаясаҡ». «Әгәр үлсәүгә партия һәм эшсе синыф алдындаxa0— һеҙҙең ҡаҙаныштарҙы, ә икенсе яғына ошо ике йыл эсендә һеҙ эшләгән этлектәрҙе һалһаҡ, үлсәүҙең икенсе яғы барыбер ергә тейәсәкxa0— ул еңәсәк, сөнки һеҙҙең менән иҫәп-хисап күптән юҡҡа сыҡты… тарих битенән бөтә һеҙҙең ҡаҙаныштарығыҙ юҡҡа сыҡты…Троцкизм һәм ленинизм бергә көн күрә алмайxa0— улар ҡушылмай торған элементтар. Шуға күрә һайлағыҙ: йә троцкизм, әммә Троцкий менән бергә партиянан сығаһығыҙ, йә ленинизм, ул саҡта троцкизм системаһын партияның тышҡы ишектәре артында ҡалдыраһығыҙ».